
DISPUTATIO  PHYSIOLOGICA 


INAUGURALIS 

DE 

CONCOCTIONE. 


ALGERNONE  HICKS,  AUCTORE. 


Ad  ciborum  Concoctionem  multa  conferunt 
organa,  quae,  hanc  ad  rem,  miro  fabricata  sunt 

artificio.  Fatendum  vero  est,  physiologos  non 
adhuc  ad  plenam  attigisse  notitiam,  de  ac¬ 
tionibus  atque  muneribus  omnium  partium, 
quae,  in  eo  opere,  versantur.  Usque  eo  ta¬ 
men  hanc  functionem  aperuerunt  legesque, 
secundum  quas  gubernatur,  protulerunt,  ut 
medici,  in  medendi  ratione  excogitanda,  jam 
summam  acceperint  auxilium  ab  eorum  labo¬ 
ribus  ;  et,  uti  verisimile  est,  in  venturum 
longe  majorem  opem  inde  adepturi  sunt.  Ne- 

minem  igitur  oportet,  qui  in  curandis  aegris 
versatur,  ignorare,  quid  physiologi  pro  certo 
compererint  de  functione  corporis  tot  casibus 
turbata,  et  quae  turbata  tot  diris  praebet  ori¬ 
ginem  malis. 


Pauca  hoc  de  munere  propositurus  sum, 
minime  quidem  eo  consilio  ut  aliquid  novi 
proferam,  aut  alios  doceam ;  sed,  quum  occa¬ 
sio  me  de  aliqua  re  scribere  jubeat,  ut  accura¬ 
tiorem  acquiram  notitiam  de  munere,  quod 
uniuscujusque  medicinae  incumbentis  tan¬ 
tum  cognoscere  interest. 

Antequam  alimenta  ad  corporis  jacturam 
reparandam  accommodantur,  mutationem  su¬ 
beunt  in  pluribus  organis,  primo  in  ore,  dein 
in  ventriculo,  tum  in  duodeno ;  postea  ab¬ 
sorpta  in  glandulis  mesentericis,  atque  postre¬ 
mo  in  sanguinem  recepta  et  ad  pulmones  de¬ 
lata,  penitus  naturae  corporis  similia  fiunt, 
atque  idonea  ut  partem  ejusdem  constituant. 
In  hoc  autem  tentamine,  non  in  animo  est  ul¬ 
tra  eas  procedere  mutationes,  quae,  in  canali 

alimentario,  sive,  ut  medici  vulgo  aiunt,  in 
primis  viis,  fiunt. 


DE  MUTATIONIBUS  QU^  CONCOCTIONEM 

ANTECEDUNT. 

Recepta  in  os  alimenta  dentibus  confici¬ 
untur  et  cum  saliva  mixta  in  pulpam  conver¬ 
tuntur.  Ex  hac  mutatione,  facilius  ad  ven¬ 
triculum  descendere  possunt,  et  minus  laedunt 
teneram  earum  partium  fabricam,  per  quas 
transitura  sunt.  Porro  nunc  magis  accom¬ 
modata  sunt  ad  ventriculi  'actionem  subeun¬ 
dam  ;  nam  alimenta  parum  confecta  dentibus 
non  tam  facile,  in  eo  organo,  concoquuntur  ; 
cujus  ratio  in  aperto  est,  quoniam  ventriculi 
fabrica  non  ea  est,  ut  dividat  atque  comminu¬ 
at  receptam  materiam.  Et  avibus,  quae  den¬ 
tes  non  habent,  non  modo  ventriculus  maxime 
validus  et  musculosus  datur,  sed  etiam  simul 
cum  cibo  saburram  atque  lapillos  devorant, 
quorum  contritione  ejusdem  idonea  commi- 
nutio  efficiatur.  Quantum  saliva  ad  concoc- 

tionem  conferat,  patet  ex  eo,  quod,  rejecta, 
praeter  modum,  saliva  ex  ore,  cibus  aegre 
concoquitur,  et  dyspepsia,  sanatu  difficillima, 
oriatur.  Et,  ut  iterum  exemplum  ex  avibus 
citem,  in  quibus  nullae  glandulae  salivam  in 
os  fundunt,  organum  est  proprium,  ingluvies 
nempe,  in  qua  par  mutatio,  atque  in  ore  alio¬ 
rum  animalium,  efficitur. 

Hac  peracta  mutatione,  massa  in  lingua  col¬ 
ligitur,  os  clauditur,  apex  linguae  sursum  tru- 
ditur,  ita  ut  alimento  via  fiat,  qua  retrorsum 
feratur ;  bolus  tandem  comprimitir  inter 
linguam  et  palatum,  et  longius  retrorsum  mo¬ 
vetur  ;  jam  jani  elevatur  pharynx  et  partes  cir¬ 
ca  ;  quo  motu  decurtatur  via  et  facilius  tran¬ 
sit  bolus  per  glottidem.  Quum  jam  in  pha¬ 
ryngem  pervenisset,  constrictorum  actione  in 
oesophagum  pellitur,  cujus  contractione  in 
yentriculum  transmittitur. 

DE  ALIMENTORUM  MUTATIONE  IN  VEN¬ 
TRICULO. 

Ventriculus  saccus  pyramidalis  est,  cujus 
apex  ad  inferiorem  et  dextram  partem  est. 
Recurvatus  est,  ita  ut  arcum  majorem  ad 
partem  anteriorem  et  inferiorem,  et  minorem 
arcum  pone,  spinam  versus  ostendat.  Mag¬ 
nitudine  variat  pro  hominis  consuetudine, 
quod  ad  cibi  quantitatem  attinet.  Ex  pluri¬ 
bus  componitur  tunicis,  quarum  praecipuae 
sunt,  externa  serosa ;  quae  peritonaei  pars 
est ;  musculosa  ;  quae  ex  fibris  longitudina¬ 
libus  et  transversis  constat ;  et  interna,  mu¬ 
cosa  ;  quae  ampla  est,  et  in  ventriculo  vacuo 
maxime  rugosa.  Sanguine  copiosissime  sup¬ 
peditatur  arteriis,  quae  ex  arteria  coeliaca,  vel 
ex  ejus  ramis  derivantur.  Venae  ad  venam 
portae  tendunt.  Nervi  etiam  in  eo  abundant, 
et  ex  octavo  pari  veniunt,  atque  etiam  a  sym- 
pathetico  magno.  Angulum  cum  oesophago 
ventriculus  format,  qui  minor  fit  post  accep- 

tum  cibum ;  ex  quo  minus  facile,  actione  or¬ 
gani,  rejiciuntur  alimenta.  Sed  contractio 
oesophagi  ipsius  et  descensus  internae  ejus 
tunicae  magis  hanc  ad  rem  conferunt,  quam 
angulus  eum  inter  et  ventriculum.  Ad  pro¬ 
hibendum  ne  alimenta  in  duodenum  descen¬ 
dant,  priusquam  in  chymum  convertantur, 
sphincter  est  ad  pylorum  musculosus,  qui  vix, 
nisi  ex  justi  chymi  contactu,  relaxatur.  In  in¬ 
terna  ventriculi  tunica  glandulae  mucosae 
abundant,  potissimum  vero  ad  cardiam  et  py¬ 
lorum  ;  et,  ut  videtur,  ex  tota  hac  membrana 
secernitur  liquor  proprius  in  concoctione  util¬ 
issimus,  cui  nomen  succus  gastricus  impositum 
est. 

Tlecepta  alimenta  in  ventriculum,  ibique, 
per  spatium  longius  breviusve,  detenta,  in  mas¬ 
sam  pulposam  cineream  leviterque  flaves¬ 
centem  transeunt,  cui  nomen  chymus  inditum 
est.  Haecce  mutatio  fieri  videtur  potius  ad 
sinistram  ventriculi  partem,  sive  ad  finem 
grandiorem  ;  neque  tota  massa  simul  subjici¬ 
tur  atque  mutatur  ;  sed  eae  partes,  quae  ex- 

ternae  sunt,  et  juxta  ventriculi  parietes,  in 
hanc  novam  formam  transeunt ;  et  ita  dein¬ 
ceps  partes,  quae  proximae  sunt,  donec  tota 
massa  justam  subierit  mutationem.  Partes 
primae  in  chymum  versae  pylorum  versus, 
ventriculi  actione,  moventur,  atque  locum  ce¬ 
dunt  reliquis  partibus. 

Quod  attinet  autem  ad  potestates,  quibus 
haecce  efficiatur  mutatio,  proximum  est  ut 
pauca  dicam.  In  ventriculo  alimenta  subji¬ 
ciuntur  pressurae  haud  parvae,  organis  nimi¬ 
rum,  satis  validis  fibris  musculosis,  instructis, 
etiam  leviori  agitationi  a  motibus  diaphrag¬ 
matis  inter  spiritum,  necnon  calori,  qualis  est 
in  corpore,  atque  succi  gastrici  actioni.  Con¬ 
coctionem  in  ventriculo  physiologi  singulis  his 
viribus  attribuerunt ;  alii  aliam  proposuer¬ 
unt  opinionem,  et  quisque  suam  argumentis 
validis  atque  experimentis  sustinuit.  A  pri¬ 
mis  quidem  medicinae  temporibus  attributa 
est  concoctio  fermentationi  et  putrescentiae, 
quales  calor,  in  alimentis,  extra  corpus,  inducer¬ 
et,  et  triturae,  quam  musculosa  organi  natura 

crearet.  Sed  hae  opiniones  jam  jure  obsole¬ 
tae  evaserunt  ;  et,  per  seculum  dimidium 
elapsum,  fere  consenserunt  physiologi  liquo¬ 
rum  ventriculo  secretum  praecipuam  concoc¬ 
tionis  causam  esse.  Stevens,  Spallanzani, 
aliique  multi  hanc  inierunt  sententiam ;  et, 
plurimis  experimentis,  de  industria,  institu¬ 
tis,  physiologis  persuaserunt,  nulli  alii  cau¬ 
sae  attribuendam  esse  concoctionem.  Haecce 
opinio  jam  per  multos  floruit  annos,  et  ad¬ 
huc  quidem  plerisque  arridet,  etiamsi  quidam 
recentiores  physiologi  eandem  evertere  cona¬ 
ti  sint. 

Maxime  vero  innititur  experimentis,  in 
quibus  alimenta  inclusa  fuere  in  globulis  me¬ 
tallicis  foraminibus  perforatis ;  his  devoratis 
a  viro,  pretio  ad  id  conducto  et  tandem  dejec¬ 
tis,  alimenta  in  chymum  conversa  esse  reper¬ 
ta  sunt.  Eo  experimento  satis  patet,  trit¬ 
uram  non  concoctionis  causam  esse  ;  et  quam 
in  tali  exemplo  nihil  potuit  in  globulos  pene¬ 
trare,  nisi  liquor  ;  jure  colligendum  est,  suc¬ 
cum  gastricum  chymum  formare.  Alia  ex- 

perimenta  ejusdem  generis  sunt,  quibus  for¬ 
tasse  minus  confidendum  est ;  sed  plurima 
nihilominus  suadent,  hanc  opinionem  veram 
esse.  Imprimis  quidquid  probat  ceteras  opi¬ 
niones  falsas  esse,  hanc  confirmat.  Et  facile 
patet,  neque  fermentationem  neque  putres- 
centiam  fieri,  in  sana  Concoctione,  ex  experi¬ 
mentis,  in  quibus  alimenta  e  ventriculo  rejecta 
fuere  post  spatium,  nullis  fermentationis  aut 
putrescentiae  notis.  Quin  et  probatur,  suc¬ 
cum  in  ventriculo  secretum  potestatem  fer¬ 
mentationem  et  putrescentiam  prohibendi  pos¬ 
sidere.  Nam  alimenta  putrescentia  in  ven¬ 
triculum  recepta,  et,  post  spatium,  vomitu 
rejecta,  dulcia  iterum  evaserant.  Negant  pro¬ 
fecto  hodie,  succum  gastricum  alimenta  in 
chymum  posse  convertere  extra  corpus ;  sed 
non  ideo  credendum  est,  non  posse  hunc  effec¬ 
tum  praestare,  quoties  res  eo  modo  se  habeant, 
quo  natura  voluit  atque  constituit. 

Quidam  physiologi  hodierni  concoctionem 
referre  malunt  ad  nervosam  potestatem,  qua 
ventriculus  procul  dubio  abunde  instructus  est, 

Et  profecto  satis  constare  videtur,  concoctio¬ 
nem  non  fieri  post  persectum  par  vagum  in 
collo.  Sed  jam  satis  compertum  est,  vim  ner¬ 
vosam  necessariam  esse  ad  corporis  secretio¬ 
nes,  ideoque  credendum  est  Concoctionem  de¬ 
ficere,  in  eo  exemplo,  propter  illius  humoris 
defectum,  cujus  potestate  ea  actio  effici  solet. 
Fatendum  tamen  est  hanc  rem  in  difficili 
esse,  atque  experimenta,  quae  ab  optimis  phy- 
siologis  instituta  sunt,  non  sibi  invicem  respon¬ 
dere. 

Non  multum  autem  a  vero  deflectemus,  si 
eam  interponamus  sententiam,  succum  nempe 
gastricum,  si  non  concoctionem  efficiat,  pror¬ 
sus  tamen  necessarium  esse  ad  concoctionem. 
Quae  quidem  sententia,  etiamsi  physiologis 
satisfacere  non  debeat,  haud  parum  utilis  me¬ 
dico  erit  in  causis  morborum  ventriculi  inves¬ 
tigandis  atque  in  eorundem  remediis  propo^ 
nendis. 


dl:  concoctione. 

DE  ULTERIORIBUS  ALIMENTORUM  MUTA- 

TIONIBUS. 

Sed,  ut  procedam  ad  ulteriores  alimento- 
rum  mutationes,  chymus  in  ventriculo  forma¬ 
tus,  per  pylorum,  in  duodenum  descendit,  ibi- 
que  ad  chylum  praebendum  accommodatur. 

In  duodenum  duo  humores  magni,  ut  vide¬ 
tur,  momenti  in  alimentorum  mutatione,  fun¬ 
duntur,  bilis,  nimirum,  atque  succus  pancrea¬ 
ticus.  Bilis  in  jecinore  secreta,  atque  in  fellis 
vesicula  accumulata  inde  expellitur,  actione 
propria  ejus  organi,  per  quendam  consensum 
concitata,  vel  per  pressuram  distenti  intestini, 
atque  in  duodenum  defertur,  quum  jam  chy¬ 
mus  ibi  pervenerit.  Bilis  liquor  saponi  haud 
absimilis,  modo  adhuc  parum  comperto,  chy- 
mum  ad  chylum  praebendum  idoneum  reddit. 
Alii  putarunt  eam  oleosa  cum  partibus  aquosis 
miscere  ;  quod  quidem  haud  absimile  est :  et 
alii  conjungere  se  cum  excernenda  materia,  et 
chylum  praecipitare,  ut  loquuntur  chemici,  in 
intestinorum  parietes ;  quae  opinio  profecto 

prorsus  tollenda  est ;  nam  bilis  integra  non  in 
excreta  materia  reperitur,  neque  licet  vivi  cor¬ 
poris  actiones,  ex  principiis  chemicis  solis,  ex¬ 
plicare.  Sed  quantum  bilis  ad  justam  alimen¬ 
torum  mutationem  conferat,  plane  patet  ex 
imperfecta  concoctione,  quae  suppressionem 
ejusdem  comitatur. 

Quod  ad  liquorem  pancreaticum  attinet,  is 
salivae  similis  est ;  et  videtur  eundem  in  duo¬ 
deno  usum  habere  quem  saliva  in  ore. 

Quum  vero  massa  alimentaria  jam  cum  his 
humoribus  in  duodeno  mixta  esset,  descendit 
per  intestina  tenuiora,  jejunum  nempe  et  il¬ 
eum  ;  et,  inter  descensum,  vasa  propria  absor¬ 
bentia,  ad  id  fabricata,  inde  chylum  abstra¬ 
hunt,  atque  per  glandulas  mesentericas  ad 
chyli  receptaculum  ductumque  thoracicum 
transmittunt.  Ex  ductu  thoracico  in  sangui¬ 
nem  funditur,  et  per  cor  vectus,  ubi  penitus 
sanguine  miscetur,  tandem  aeris  actioni  in 
pulmone  subjicitur,  et  in  justum  corporis  nu¬ 
trimentum  convertitur. 

In  dubio  res  est,  an, chylus  in  intestino  for¬ 
metur,  et  postea  per  vasa  lactea  absorbeatur ; 
an  vasa  lactea  ipsa,  potestate  propria  vitali, 
chylum  eliciant,  atque  seligant  a  massa,  quae, 
per  intestina,  a  quibus  ducunt  ortum,  viam 
facit.  Quum  non  possumus  chyli  formatio¬ 
nem  in  intestinis  secundum  principia  chemi- 
ca  explicare,  necesse  est  ut  ad  vitalem  actio¬ 
nem  referatur.  “  De  la  connaissance  des  ele- 
/ 

“  mens  chimique  constituans  du  chyme  et  des 
“  sues  biliaire  pancreatique  et  autres  qui  lui 
‘‘  sont  meles  dans  Tintestin  on  ne  peut  deduire 
“  la  composition  du  noveau  produit.  Cette 
“  alteration  est  donc  sui  generis  organique  vu 
‘‘  taley  *  An,  si  vitali  potestate  opus  est,  ma¬ 
gis  credibile  videtur  hanc  potestatem  in  vaso¬ 
rum  lacteorum  ostiis  positam  esse  quam  in 
quovis  alio  organo?  Vasa  lactea  plantarum 
radicibus  paria  sunt,  et  chymus  his  pro  terra 
est,  e  qua  nutrimentum,  vi  propria,  hauriant. 
Les  aniinaux  ont  leur  racines  de  nutrition 


*  Adelon  Physiologie  de  PHoranie. 

dans  leur  interieur ;  la  masse  chymeuse  est 
“  en  efFet  poiir  eux  Tanalogue  du  sol,  et  les 
‘‘  vaisseaux  absorbans  de  Tintestin  grele  les 
“  analogues  des  vaisseaux  des  racines.”^  In 
aliis  partibus  corporis  vasa  absorbentia  potes¬ 
tatem  similem  edunt ;  vasa  nempe  quae  ab¬ 
sorptionem  interstitiam  perficiunt ;  haec  vasa 
non  osseam  materiam  aut  musculosam  aut  ali¬ 
quam  texturam  integram  auferunt;  sed,  vi  pro¬ 
pria  vitali,  has  texturas  resolvunt  atque  earum 
elementa,  in  novam  formam  mutata,  submo¬ 
vent. 

Hac  de  re  liceat  sententiam  auctoris  jam 
citati  mutuari. 

“  D’abord  cette  operation  de  chylose  est  le 
**  resultat  du  mode  d’action  des  chyliferes,  et, 
“  en  effet,  elle  exige,  pour  se  faire,  Tintegrite, 
“  Tetat  de  vie  des  ces  vaiseaux ;  elle  varie  se- 
“  Ion  les  conditions  organiques  diverses  dans 
“  lesquelles  iis  peuvent  etre.  La  part  qu’y 
“  ont  les  chyliferes  est  d’autant  plus  evidente, 


*  Adelon,  Physiologie  de  THommc,  ad  Tom.  II.  p.  565. 

“  que  le  chyle  comme  nous  Tavons  dit,  n’existe 
pas  tout  forme  dans  le  chyme,  et  qu’il  ne 
“  s’agit  pas  seulement  ici  dhin  simple  pompe- 
‘‘  ment,  mais  d’une  action  d’elaboration  con- 
**  stitutive  d’un  fluide. 

“  En  second  lieu,  cette  operation  de  chylose 
“  n’est  pas  une  action  physique  ou  mecanique, 
car  il  n’y  a  pas  seulement  pompement  d’une 
‘‘  matiere,  mais  changement  dans  la  nature  de 
cette  matiere.  On  a  voulu  Tassimiler  a  une 
‘‘  imbibition  ;  mais  cela  supposerait  Texis- 
“  tance  prealable  du  chyle  dans  le  chyme  et 
“  nous  avons  dit  que  cela  n’etoit  pas.  On  a 
“  dit  que  Tintestin,  en  exer9ant  une  pression 
“  sur  le  chyme,  en  exprimait  le  chyle  et  for- 
“  ^ait  ce  fluide  a  s’introduire  dans  les  orifices 
“  des  chyliferes :  mais  encore,  le  chyle  n’ex- 
iste  pas  dans  le  chyme  ;  la  pression  de  Tin- 
‘‘  testin  sur  le  chyme  sufficerait-elle  pour  en- 
“  gager  le  chyle  dans  les  orifices  si  petits  des 
“  chyliferes?  en  comprimant  le  chyme,  on  dev- 
rait  on  exprimer  le  chyle  et  jamais  on  n’y 
“  est  parvenu ;  enfin  on  est  la  pression  qui 

**  ferait  passer  du  sol  dans  les  vaisseaux  ab- 
“  sorbans  des  racines,  la  seve  du  vegetal  ?  On 
“  a  invoque  encore  le  phenomene  des  tubes 
“  capillaires  ;  mais  cette  explication  est  con- 
“  tredite  aussi  par  le  fait  seul  que  le  chyle 
**  n’existe  pas  tout  forme  dans  le  chyme. 

“  Eniin,  cette  operation  n’est  pas  d’aven- 
‘‘  tage  un  action  ch  imi  que,  en  ce  sens  qu’on 
‘‘  ne  peut  la  concevoir  par  les  lois  chimiques 
generales.  II  n’y  a  pas  en  effet  de  rapports 
“  chymiques  entre  le  chyme  considere  comme 
“  materiaux  de  Toperation,  et  le  chyle  consi- 
dere  comme  son  produit ;  de  la  connaissance 
“  de  la  composition  chimique  du  premier,  on 
“  ne  peut,  par  les  lois  chimiques  generales,  con- 
“  dure  a  la  formation  du  second ;  enfin,  le 
“  produit  de  cette  operation  est  un  fluide  or- 
“  ganique,  le  chyle,  et  toute  action  chimique 
“  gendale  est  impropre  a  en  produire  de  cet 
“  ordre.  Sans  doute  cette  operation  est  une  ac- 
“  tion  chimique,  en  ce  sens,  qu’  il  y  a  action  mo- 
‘‘  leculaire,  et  nouvelle  combinaison  de  la  ma- 
tide  ;  mais  elle  n’est pas  reglee  paries  memes 

lois  qiie'les  combinaisons  de  la  matiere 
“  morte.”  * 

Ut  chylus  prorsus  a  massa  alimentaria  ab¬ 
strahatur,  intestinum  longum  multis  convo- 
lutionibus  distinctum  a  natura  datum  est. 
Vasa  lactea  in  ventriculo  non  sunt,  neque,  in 
summo  duodeno,  reperta  sunt ;  in  duodeno 
inferiori  incipiunt ;  maxime  in  jejuno  abun¬ 
dant  ;  et  pauiatim  in  ilio  evanescunt.  Ad 
membranam  mucosam  ampliorem  reddendam, 
in  qua  lacteorum  ostia  sunt,  valvulae  conni- 

ventes  datae  sunt,  quae  etiam  massae  alimen- 

/ 

tariae  descensum  tardiorem  reddunt,  ita  ut 
plus  chyli  abstrahatur. 

Quod  ad  chyli  dotes  attinet,  haud  multum 
hactenus  compertum  est.  Collectus  ex  ductu 
thoracico  separat  se,  instar  sanguinis,  in  partes 
duas,  crassiorem  sive  coagulum,  et  tenuiorem 
sive  partem  serosam"  Haec  pars  liquida  sero 
sanguinis  similis,  coagulari  potest  calore,  aci- 


*  Adelon,  ad  pag’.  32.  Tom.  TII. 

dis  alcohole,*  et  cetera.  Ostendit  etiam  eos¬ 
dem  sales  qui  in  sero  sanguinis  sunt,  sed  prae¬ 
terea  habet  substantiam  propriam  adipi  haud 
absimilem.  Coagulum  dicitur  ex  duabus  con¬ 
stare  partibus,  quae  respondent  fibrinae  et 
materiae  coloranti  sanguinis ;  pars  fibrinae 
similis  minus  tenax  quam  justa  fibrina ;  et, 
quod  ad  nonnullas  dotes  attinet,  ad  albumi¬ 
nis  naturam  accedit.  Pars,  quae  materiae  co¬ 
loranti  par  est,  dicitur  globulos  ostendere, 
qui  tamen  carent  rubra  externa  tunica.  In 
coagulo  etiam  reperitur  substantia  adipi  si¬ 
milis. 

Inter  mutationes  alimentorum  quae  ventri¬ 
culo  atque  intestinis  fiunt,  varia  extricantur 
gasa,  quae  tamen  non  semper  eadem  esse  ob¬ 
servantur.  Secundum  experimenta,  quae  Ma- 
GENDiE  instituenda  fecit,  in  gasis  collectis  a 
ventriculo  et  intestinis  hominum  supplicio 
interemptorum  ;  in  ventriculo  oxygenii  haud 
parva  existit  copia ;  acidum  carbonicum  gas 
repertum  est ;  hydrogenii  puri  pauxillum ;  at- 


*  Vide  Adelon,  Lib,  cit. 

que  azotium  satis  abunde  manifesta  erant. 
In  intestino  tenuiori,  nullum  oxygenium,  plus 
acidi  carbonici  quam  in  ventriculo,  plus  etiam 
hydrogenii,  et,  in  plerisque,  plus  azotii  detec¬ 
ta  fuere.  In  intestino  crassiori  nullum  oxy¬ 
genium,  plus  adhuc  carbonici  acidi  gasis  quam 
in  intestino  tenuiori,  aliquando  pauxillum 
puri  hydrogenii,  et  haud  parva  carbureti  hy¬ 
drogenii  copia  cum  azotio  inventa  fuere. 

Quod  ad  horum  gasorum  fontem,  nihil  certi 
probatum  est ;  verisimilius  videtur  ex  ali¬ 
mentaria  massa  extricari  inter  mutationes  quas 
subit.  Physiologus,  de  quo  jam  dictum  est, 
affirmat  se  globulos  aeris  a  chymo  emitti  vi¬ 
disse;  fieri  quidem  potest,  ut  a  membrana 
mucosa  ventriculi  et  intestinorum  secernantur. 
Hujusmodi  aliquid  in  pulmone  fit,  et  quidem 
physiologi  et  pathologi  magni  nominis,  inter 
quos  Hunter  et  Baillie,  judicarunt  aeris  se¬ 
cretionem  haud  raro  fieri  in  corpore.  Haec 
quidem  physiologos  memoria  tenere  oportet, 
neque  prorsus  alteri  confidere  sententiae,  ut- 
pote  hactenus  parum  confirmatae,  etiamsi  ma- 

gis  probabili ;  nam  labente  tempore  auctaque 
legum,  quibus  corporis  actiones  perficiuntur, 
cognitione,  fieri  potest  ut  pateat  aerem  alio 
modo  et  ad  quendam,  non  adhuc  suspectum, 
usum  in  intestinis  gigni. 


DE  EXPULSIONE  MATERIAE  FAECULENTAE. 

/ 

Pars  alimentariae  massae  excernenda,  ea 
nempe  quae,  post  chylum  absorptum,  relin¬ 
quitur,  deorsum  propellitur,  intestinorum  ac¬ 
tione  propria,  cui  nomen  motus  peristalticus 
impositum  est.  In  intestina  crassiora  perve¬ 
nit,  et  ibi  gradatim  minus  liquida  fit  absorptis 
partibus  aquosis,  et  tandem  in  intestino  recto 
accumulata  dejicitur. 

Chemici  nuper  faeculentam  perscrutati  sunt 
materiam,  eo  consilio,  ut  intestinorum  func¬ 
tio,  in  alimentis  mutandis,  magis  aperiatur,  et 
quidem  expectandum  erat,  hujusmodi  inves¬ 
tigationes  haud  parum  hanc  ad  rem  collaturas 
esse.  Sed  fere  nihil,  nisi  fallor,  satis  magni 

momenti  hactenus  inde  detectum  est,  nisi 
quod  minima  integra  bilis  quantitas  in  ster¬ 
core  existit,  multo  majori  ejus  parte  prorsus 
resoluta  atque  mutata,  prius  quam  ad  crassiora 
intestina  massa  pervenerit. 

Motus  intestinorum  peristalticus  perficitur 
fibris  musculosis  orbicularibus  atque  longitu¬ 
dinalibus,  quibus  canalis  instructus  est.  Ha¬ 
rum  fibrarum  contractio  pendere  videtur  a 
stimulo  materiae,  quae  eas  contigerit.  Hinc 
igitur  tardior  est  motus,  nunc  velocior,  pro 
quantitate  atque  acrimonia  contentae  materiae. 
Secretiones,  quae  in  intestina  funduntur,  ad 
hanc  promovendam  actionem  optime  accomo- 
dantur.  Ex  his  bilis  maxime  necessaria  est ; 
quodquidem  patet  ex  alvo  astricta,  quae  in 
ictericis  semper  observatur.  Sed  secretiones 
aliae  quoque  postulantur  ad  hanc  rem.  Nam  in 
dyspepsia,  ubi,  ut  verisimile  est,  secretio  mem¬ 
branae  mucosae  intestinorum  deficit,  aeque  ac 
succi  gastrici  secretio,  alvus  supprimitur. 
Quin  et  alvus  fere  semper  in  morbis  febrilibus 
constringitur,  quibus  commune  est,  ut  secretio- 

nes  ubique  supprimantur.  Ac  si  praeterea  id 
in  memoriam  revocamus,  alvum  solvi  iis  medi¬ 
camentis,  quae  secretionem  membranae  mu¬ 
cosae  augent,  nemini  dubium  esse  potest  hanc 
secretionem  stimulare  fibras  ad  motum. 

Haec  jam  dicta  comprehendunt,  nisi  fallor, 
partes  concoctionis  praecipuas.  Fateor  equi¬ 
dem,  ea  quae  proposita  sunt,  posse  videri  pa¬ 
rum  concinna  et  nullo  certo  ordine  prolata. 
Sed  quum  limites  hujusmodi  opusculi  arcti 
prohibeant  ne  in  cunctas  partes  descendam,' 
non  .licuit  accurata  rerum  dispositione  uti, 
sed  in  sequendo  alimentorum  decursum  per 
canalem,  coactus  sum  nunc  de  partium  anato- 
mia,  nunc  de  physiologia  dicere,  prout  necesse 
esset,  ad  rem  de  qua  forte  agebatur,  illus¬ 
trandam. 


EINiS, 


Kxcudebtil  Joannes  Moir,  18:36, 

